**AGENȚIA PENTRU PROTECȚIA MEDIULUI SIBIU**

Nr. ................ / ....................

Referitor dosar nr. 13671/5100/25.07.2023

**DECIZIA ETAPEI DE ÎNCADRARE**

 **Nr. SB XXX din XX.XX.2023**

 Ca urmare a solicitării depuse de **WEBER MIHAIL** din comuna **Valea Viilor**, sat **Valea Viilor**, nr. **412**, județul **Sibiu**, pentru proiectul **„Construire parc fotovoltaic, împrejmuire, utilități”**, propus a fi amplasat în comuna **Valea Viilor**, sat **Valea Viilor**, extravilan (DJ 142G), **FN**, județul **Sibiu**, înregistrată la Agenția pentru Protecția Mediului Sibiu cu nr. 13671/25.07.2023, în baza Legii nr. 292 din 2018 privind evaluarea impactului anumitor proiecte publice și private asupra mediului și a Ordonanței de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare,

**Agenția pentru Protecția Mediului Sibiu decide**, ca urmare a consultărilor desfășurate în cadrul ședinței Comisiei de Analiză Tehnică din data de 08.11.2023 că proiectul **„Construire parc fotovoltaic, împrejmuire, utilități”**, propus a fi amplasat în comuna **Valea Viilor**, sat **Valea Viilor**, extravilan (DJ 142G), **FN**, județul **Sibiu**, **nu se supune evaluării impactului asupra mediului.**

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele**:

* proiectul se încadrează în prevederile Legii nr. 292 din 2018 privind evaluarea impactului anumitor proiecte publice și private asupra mediului, **anexa nr. 2** la **pct. 3. lit. a);**
* punctele de vedere scrise și transmise de reprezentanții în Comisia de Analiză Tehnică;
* criteriile de selecție prevăzute în anexa 3 a Legii nr. 292/2018 privind evaluarea impactului anumitor proiecte publice și private asupra mediului.

**1. Caracteristicile proiectului**

**a) dimensiunea și concepția întregului proiect**:

Proiectul vizează construirea unui parc fotovoltaic,împrejmuire, utilități, încomunaValea Viilor, extravilan (DJ 142G), parcelele A 360/1/3/ și A 356/1/1/1, județul Sibiu, în suprafață totală de 18 357 mp. Conform PUG și RLU Valea Viilor și conform titlului de proprietate nr. 201161/21.09.2002, terenul se află în proprietatea persoanei fizice Weber Mihail, identificat prin extrasul din planul cadastral pe ort fotoplan –UAT. Valea Viilor.

*Suprafață construită propusă* pe amplasament este de 18 357 mp, compus din:

* instalația solară-fotovoltaică pentru obținerea energiei electrice cuprinde 450 de panouri a 545 MWh și va avea puterea instalată de 2,4 MW;
* structura de rezistență, structura de susținere, rețea de cabluri pentru conectarea panourilor la invertoare;

- posturi de transformare și puncte de conexiuni;

- instalații pentru iluminat general;

- instalația de protecție împotriva paratrăsnetului;

- instalația de priză de pământ;

- unitatea de invertoare;

- echipamentele de transformare;

- stația de transformare și conexiuni;

- împrejmuire incintă.

Instalația solară-fotovoltaica pentru obținerea energiei electrice cuprinde 450 de panouri a 545 de MWh.

***Echipamentele de transformare***: (transformator electric 0,4/20kV) a tensiunii electrice joase obținute la ieșirea din invertoare în tensiune electrică alternativă medie.

***Stația de transformare și conexiuni****:* prin care energia electrică produsă de sistemul de panouri fotovoltaice este transferată în sistemul de distribuție al energiei electrice existent. Instalații electrice de racordare a sistemului solar-fotovoltaic la rețeaua electrică de distribuție existentă.

***Împrejmuire incintă****:* sistem de iluminat, sistem de supraveghere video, sistem de protecție împotriva descărcărilor atmosferice.

***Structura de rezistență****:* ancorarea în sol a structurilor de susținere a panourilor se va realiza prin fundații de beton, piloni de beton, blocuri de beton prefabricat sau pari metalici înfiletați sau ramați în funcție de stratificarea solului.

Structura de rezistență va fi proiectată de firme specializate și vor respecta toate normele tehnice în vigoare.

***Structura de susținere****:* a panourilor fotovoltaice este prefabricata, sistem fix. Structura metalica este modulara realizata din oțel zincat. Pofilele folosite corespund normelor NEN10147, având o rezistenta ridicată la factorii externi de coroziune. Structura metalică va fi montată pe pilonii realizați tot din oțel zincat. Construcția metalică va fi prevăzută cu sistem antifurt pentru a preveni furtul panourilor fotovoltaice. Sistemul este conceput pentru a evita distrugerea panourilor fotovoltaice datorită fenomenului de dilatare. Structura de susținere a panourilor fotovoltaice va fi proiectata de firme specializate si va respecta toate normele tehnice în vigoare.

***Panouri fotovoltaice****:* Pentru calculul de dimensionare au fost folosite panouri fotovoltaice de tip policristalin, montate în combinație cu invertoare trifazate tip strung având caracteristicile tehnice - numărul total de panouri fotovoltaice este de aproximativ 4500 bucăți care vor fi grupate conform planului de situație.

***Rețea de cabluri pentru conectarea panourilor la invertoare****:*

Panourile fotovoltaice vor fi conectate în serii (strunguri), fiecare panou având prevăzut un sistem de cuplare a cablurilor patentat. Cablurile electrice de legătura între ele vor fi prevăzute cu cutii de distribuție, respectiv cu invertorul vor avea secțiunile corespunzătoare valorii intensității curentului care le va străbate.

Toate traseele de cabluri se vor realiza prin pozarea aparentă a cablurilor electrice pe structura de susținere și îngropat în pământ, în tuburi de protecție.

***Posturi de transformare și puncte de conexiuni****:* se pot propune amplasarea a 1 sau mai multe posturi de transformare și a unui post de conexiuni.

***Instalații pentru iluminat general****:*sistemul de iluminat exterior se va realiza în incintă pentru iluminarea posturilor electrice de transformare și pentru iluminarea perimetrală/arhitecturală a stației de conexiuni și a clădirii administrative.

Instalația de iluminat va fi alcătuită din stâlpi de iluminat din țeavă zincată (h = 6m) echipat cu corp electric de iluminat cu lămpi ceramice, metal halide CDM-T, IP65, 140 W, cu panouri fotovoltaice, autonomie 12 h, inclusiv acumulatorii și aparatură de control, montat pe stâlp și cutie de conexiuni montată la baza a 13 stâlpului. Stâlpii de iluminat vor fi legați suplimentar la priza de pământ generala prin platbanda OL Zn 40x4 mm, montată îngropat în săpătură, cota montaj (0.5 - 0.8 m) față de cota terenului sistematizat.

***Instalația de protecție împotriva paratrăsnetului****:*sistemul de protecție împotriva descărcărilor electrice este compus din tije de captare din OL Zn sau OL INOX respectiv PDA, fiind racordat la priza de pământ prin intermediul conductoarelor de coborâre cu o secțiune minimă de 50 mp.

***Instalația de priza de pământ****:*este artificială și este executată din platbandă de OL Zn 40x4 mm, montată îngropat în săpătură, cota montaj (0.5-0.8 m) față de cota terenului sistematizat. Se vor executa măsurători ale rezistenței de dispersie a prizei de pământ de către firme autorizate și în cazul în care valoarea măsurată nu corespunde normelor actuale, atunci priza de pământ se va completa cu electrozi verticali din țeavă de OL Zn, 2 1/2", lungime 2 m. Au fost prevăzute piese de separație pentru conectarea cu instalația de paratrăsnet și pentru legarea la priza de pământ a tablourilor electrice.

## Accesul la zona studiată se face de pe drumul existent din str. Gării.

**b) cumularea cu alte proiecte**: Nu este cazul;

**c) utilizarea resurselor naturale, în special a solului, a terenurilor, a apei și a biodiversității**:agregate minerale sortate/nesortate, apă, în perioada de execuție a lucrărilor; sursă de energie inepuizabilă și regenerabilă - în perioada de funcționare.

**d) cantitatea și tipurile de deșeuri generate/gestionate**:deșeurile menajere și deșeurile rezultate din construcții vor fi eliminate/valorificate prin firme autorizate, cu respectarea dispozițiilor legale în vigoare;

**e) poluarea și alte efecte negative**: emisii de gaze de la utilaje, mijloace de transport, particule rezultate în urma lucrărilor de excavare, manipulare materiale și zgomot, vibrații pe timpul execuției lucrărilor. Impactul produs de lucrările de organizare de șantier asupra solului și subsolului va fi neglijabil și nu va conduce la modificări semnificative. Accidental, în timpul execuției lucrărilor s-ar putea deversa pe sol substanțe cu caracter poluant de tipul combustibili, lubrifianți și reziduurile acestora, care vor fi recuperate cu materiale absorbante și depozitate în locuri speciale pentru a fi tratate ca deșeuri cu conținut periculos. Impactul este unul local, limitat în timp, nesemnificativ.

**f) riscurile de accidente majore și /sau dezastre relevante pentru proiect, inclusiv cele cauzate de schimbările climatice**: în demersul privind construirea obiectivului s-au luat în calcul și potențialele vulnerabilități ale proiectului cauzate de factorii de risc naturali și antropici. Nu au fost însă identificate impedimente în acest sens. Pentru zona în care va fi amplasat obiectivul, din informațiile puse la dispoziție publicului de către autoritățile statului abilitate în acest sens, nu sunt prevăzute pe termen mediu modificări climatice anormale care să afecteze investiția.

**g) riscurile pentru sănătatea umană**: conform Notificării – Asistență de specialitate de sănătate publică nr. 884/22.11.2023, emisă de Direcția de Sănătate Publică a Județului Sibiu, proiectul este în conformitate cu condițiile de igienă și sănătate publică, prevăzute de reglementările sanitare în vigoare.

**2. Amplasarea proiectelor:**

**a) utilizarea actuală și aprobată a terenurilor**:terenurile se află în extravilan, categoria de folosință teren arabil, conform Certificatului de Urbanism emis de Consiliul Județean Sibiu.

**b) bogăția, disponibilitatea, calitatea și capacitatea de** **regenerare relative ale resurselor naturale, inclusiv solul, terenurile, apă și biodiversitatea, din zonă și din subteranul acesteia**: sursă de energie inepuizabilă și infinit regenerabila.

**c) capacitatea de absorbție a mediului natural, abordându-se o atenție specială următoarelor zone:**

1. **zone umede, zone riverane, guri ale râurilor**: Nu este cazul;
2. **zone costiere și mediul marin**: Nu este cazul;
3. **zonele montane și forestiere**:Nu este cazul;
4. **arii naturale protejate de interes național, comunitar, internațional**: Nu este cazul;
5. **zone clasificate sau protejate conform legislației în vigoare**:situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, precum și a celei privind caracterul şi mărimea zonelor de protecție sanitară și hidrologică: Nu este cazul;
6. **zonele în care au existat deja cazuri de nerespectare a standardelor de calitate a mediului**: Nu este cazul;
7. **zonele cu o densitate mare a populației:** Nu este cazul;
8. **peisaje și situri importante din punct de vedere istoric, cultural sau arheologic**:Nu este cazul.

**3. Tipurile și caracteristicile impactului potențial:**

**a) importanța și extinderea spațială a impactului**:impact local;

**b) natura impactului**:redus în condițiile respectării măsurilor prevăzute prin proiect;

**c) natura transfrontalieră a impactului**:Nu este cazul;

**d) intensitatea și complexitatea impactului**:medie, în condițiile respectării măsurilor de reducere și limitare a impactului asupra factorilor de mediu, prevăzute prin proiect;

**e) probabilitatea impactului**: redusă pe perioada de execuție, în condițiile respectării măsurilor propuse prin proiect;

**f) debutul, durata, frecvența și reversibilitatea preconizate ale impactului**:impact redus pe perioada de realizare și nesemnificativ în perioada de funcționare;

**g) cumularea impactului cu impactul altor proiecte existente și/sau aprobate**: Nu este cazul;

**h) posibilitatea de reducere efectivă a impactului**:Nu este cazul.

**II. Motivele pe baza cărora s-a stabilit necesitatea neefectuării evaluării adecvate sunt următoarele**:

* proiectul propus nu intră sub incidența art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificările și completările prin Legea nr. 49/2011, cu modificările și completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:**

* conform adresei nr. 15758/TH/3324/13.12.2023, emisă de către S.G.A. Mureș, nu este necesară emiterea unui act de reglementare din punct de vedere a gospodării apelor.

**Condițiile de realizare a proiectului:**

* respectarea legislației în vigoare în domeniul protecției mediului;
* investiția se va realiza cu respectarea memoriului de prezentare;
* respectarea tuturor avizelor/punctelor de vedere, emise de celelalte autorități;
* materialele necesare pe parcursul execuției lucrărilor vor fi depozitate numai în locuri special amenajate, astfel încât să se asigure protecția factorilor de mediu;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor și de protecția muncii;
* nu se vor evacua nici un fel de deșeuri în alte locuri, decât în spațiile special amenajate;
* se vor lua măsuri pentru evitarea poluării accidentale a factorilor de mediu pe toată durata execuției lucrărilor și implementării proiectului;
* managementul deșeurilor generate de lucrări va fi în conformitate cu legislația specifică de mediu și va fi în responsabilitatea titularului de proiect cât și a operatorului care realizează lucrările, se vor avea în vedere următoarele considerente:
* deșeurile generate vor fi colectate selectiv, în vederea predării către societăți autorizate pe bază de contract;
* deșeurile municipale amestecate generate în perioada lucrărilor de construcții vor fi stocate temporar în pubele și eliminate prin depozitare la un depozit conform; deșeurile industriale reciclabile rezultate în perioada lucrărilor de construcții (metalice feroase și neferoase, hârtie și carton, materiale plastice, textile, etc.) vor fi colectate selectiv, stocate temporar pe tipuri, în funcție de sortimente, în recipiente speciale, în vederea valorificării prin societăți autorizate specializate;
* în conformitate cu prevederile art. 17, alin. (4), din O.U.G. nr. 92/2021 privind regimul deșeurilor, cu modificările și completările ulterioare, titularul autorizației de construire/desființare emise de către autoritatea administrației publice locale, centrale sau de către instituțiile abilitate să autorizeze lucrările de construcții cu caracter special are obligația de a avea un plan de gestionare a deșeurilor din activități de construire și/sau desființare, după caz, prin care se instituie sisteme de sortare pentru deșeurile provenite din activități de construcție și desființare,

cel puțin pentru lemn, materiale minerale - beton, cărămidă, gresie și ceramică, piatră, metal, sticlă, plastic și ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu

afectează mediul înconjurător și siguranța în construcții, precum și de a lua

măsuri de promovare a demolărilor selective pentru a permite eliminarea și manipularea în condiții de siguranță a substanțelor periculoase pentru a facilita reutilizarea și reciclarea de înaltă calitate prin eliminarea materialelor nevalorificabile;

* în conformitate cu prevederile art. 17, alin. (7), din O.U.G. nr. 92/2021 privind regimul deșeurilor, cu modificările și completările ulterioare, titularii pe numele

cărora au fost emise autorizații de construire și/sau desființare potrivit prevederilor Legii nr. 50/1991 privind autorizarea executării lucrărilor de construcții, republicată, cu modificările și completările ulterioare, au obligația să gestioneze deșeurile din construcții și desființări, astfel încât să atingă un nivel de pregătire pentru reutilizare, reciclare și alte operațiuni de valorificare materială, inclusiv operațiuni de rambleiere care utilizează deșeuri pentru a înlocui alte materiale, de minimum 70% din masa deșeurilor nepericuloase provenite din activități de construcție și desființări, cu excepția materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deșeuri în temeiul Directivei 2008/98/CE a Parlamentului European și a Consiliului;

* în conformitate cu prevederile art. 49, alin. (9), din O.U.G. nr. 92/2021 privind regimul deșeurilor, titularii pe numele cărora au fost emise autorizații de construire și/sau desființări trebuie să raporteze anual la A.P.M., până la 30 aprilie a anului următor celui pentru care se raportează, conformarea cu art. 17 alin. (7);
* organizarea de șantier pentru lucrările prevăzute prin proiect va respecta obligatoriu măsurile specifice pentru reducerea și/sau eliminarea efectelor generate de acestea asupra sănătății umane și mediului înconjurător; se vor avea în vedere următoarele:
* împrejmuirea corespunzătoare a zonelor de lucru, montarea de avertizoare, etc.;
* organizarea de șantier se va realiza în interiorul amplasamentului astfel încât impactul generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;
* organizarea de șantier va fi corespunzătoare din punct de vedere al facilităților; întreținerea/repararea utilajelor, instalațiilor şi mijloacelor de transport etc. se va realiza numai de către societăți specializate autorizate;
* întreținerea corespunzătoare a utilajelor/mijloacelor de transport utilizate în lucrările de construcții în vederea evitării scurgerilor de combustibili şi uleiuri uzate pe sol/apă şi de alte substanțe toxice și periculoase;
* se interzice stocarea temporară și depozitarea carburanților şi substanțelor periculoase în zona aferentă amplasamentului;
* se interzice spălarea utilajelor/vehiculelor în zona aferentă amplasamentului;
* se vor evita scurgerile de combustibili și uleiuri uzate pe sol (folosite de mașinile, utilajele şi echipamentele/instalațiile de pe amplasament) și de alte substanțe toxice și periculoase, după caz;
* depozitarea provizorie a pământului excavat se va face pe suprafețe cât mai reduse. Pământul în exces nu va fi păstrat pe amplasament;
* întregul șantier va fi protejat de plase de protecție în vederea limitării pulberilor rezultate astfel încât să se asigure respectarea prevederilor Legii nr. 104/2011 privind calitatea aerului înconjurător, cu completările și modificările ulterioare şi STAS 12574/87, privind condițiile de calitate ale aerului din zonele protejate;
* realizarea lucrărilor pe baza unui grafic de lucrări care să afecteze cel mai puțin riveranii din zonă;
* adaptarea programului de lucru în vederea respectării orelor de odihnă ale riveranilor;
* constructorul va deține Fișe cu date de securitate pentru substanțele chimice periculoase folosite și va respecta condițiile impuse de acestea;
* aprovizionarea cu agregate necesare realizării investiției se va face numai din surse autorizate;
* în cazul unor poluări accidentale (eventuale scurgeri de carburanți, lubrifianți), în vederea limitării și înlăturării pagubelor, se vor lua măsuri imediate prin utilizarea de materiale absorbante, strângere în saci, transportul și depozitarea temporară în organizarea de șantier, după care se vor preda unităților specializate pentru eliminare;
* se vor lua toate măsurile tehnice în ce privește utilajele de construcții şi mijloacele de transport astfel încât disconfortul produs să fie minim;
* terenurile afectate de realizarea lucrărilor vor fi aduse la starea inițială;
* *respectarea condițiilor de realizare a proiectului în conformitate cu avizul de amplasament favorabil nr. 7020230923840/28.09.2023, , emis de Distribuție Energie Electrică România;*
* *respectarea condițiilor de realizare a proiectului în conformitate cu avizul favorabil nr. 381644068/28.07.2023, emis de Delgaz Grid S.A.;*
* *respectarea condițiilor de realizare a proiectului în conformitate cu aviz nr. DT/8677, emis de Ministerul Apărării Naționale – Statul Major al Apărării;*
* *respectarea condițiilor de realizare a proiectului în conformitate cu acordul nr.101/31.07.2023, emis de Consiliul Județean Sibiu – Direcția Tehnică, Investiții și Patrimoniu Serviciul Patrimoniu și Investiții.*

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica Agenția pentru Protecția Mediului Sibiu,** **emitentul actului de reglementare.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare. Se poate adresa instanței de contencios administrativ competente şi orice organizație neguvernamentală care îndeplinește condițiile prevăzute la art. 2 din Legea nr. 292/2018. privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim. Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate. Procedura de soluționare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă și corectă.

Conform art. 43 alin (3) și (4) din Legea nr. 292/2018 privind evaluarea impactului anumitor proiecte publice şi private asupra mediului, la finalizarea lucrărilor, veți notifica Agenția pentru Protecția Mediului Sibiu în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa și va face parte din procesul verbal de recepție la terminarea lucrărilor.

**Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.**

**Prezenta decizie a fost emisă în 3 (trei) exemplare, fiecare exemplar având un număr de 8 (opt) pagini, semnate și ștampilate: 1 ex. pentru solicitant, 2 ex. se arhivează la A.P.M. Sibiu.**

**DIRECTOR EXECUTIV**

Ciprian SIMULESCU

 **ŞEF SERVICIU AVIZE,**  **ȘEF SERVICIU CALITATEA,**

**ACORDURI, AUTORIZAŢII FACTORILOR DE MEDIU**

Ruxanda Maria FLORIANFlaviu TOMUȚĂ

 **ÎNTOCMIT ÎNTOCMIT**

Consilier. Cosmina NICOLESCUConsilier. Gabriela CĂPĂȚÎNĂ